《秋日游合江戏题之亭上》
宋代·郭思

秋风锦水乐无涯，独上亭轩四望嘉。
橘子满林金作块，芦梢拂岸雪飞花。
酒旗高挂芙蓉港，渔棹斜趋菡萏家。
描入画图收取去，故人相对饮流霞。

作者简介：（?—1130）宋河南温县人，字得之。郭熙子。神宗元丰五年进士。历官通义大夫。徽宗宣和中为秦凤路经略安抚使，历帅三路。高宗建炎中以徽猷阁直学士提举嵩山崇福宫致仕。工杂画。有《瑶溪集》。